Východoslovenské drevené kostoly

Východoslovenské drevené kostoly/kostolíky/chrámy/cerkvi sú drevené stavby sakrálneho charakteru tvoriace osobitnú skupinu v pamiatkovom fonde Slovenska. Do tohto súboru oficiálne patrí pod uvedeným názvom 27 objektov, ktoré sú zapísané medzi národné kultúrne pamiatky.

Súbor kostolov bol vyhlásený za národnú kultúrnu pamiatku uznesením predsedníctva SNR číslo 234 v roku 1968. Oznámenie o tomto uznesení bolo uverejnené v Zbierke zákonov v čiastke 45/1968 na strane 425.

Ich ojedinelosť spočíva najmä v ich architektúre a technológii výstavby. Stavali ich na území, ktoré vždy oplývalo dostatkom dreva z bohatých lesov karpatského oblúka. Druhým špecifikom východnej oblasti Slovenska je kultúrna a konfesijná spätosť s byzantským prostredím, ktorá určila osobitné črty mnohých kultúrnych prejavov tunajšieho ľudu a podpísala sa aj na tvorbe drevenej sakrálnej architektúry (po náboženskej stránke), formovanej pod vplyvom východného náboženského rítu. Drevené chrámy, ktoré boli zaradené do zoznamu národných kultúrnych pamiatok sú objekty  gréckokatolícke, okrem chrámu v Ruskom Potoku, ktorý je pravoslávny a kostola v Hervartove, ktorý je rímskokatolícky. Veľká väčšina z týchto chrámov je teda byzantského obradu a používa sa pre nich označenie cerkev. Prevažne sú to trojpriestorové stavby so štvorcovým alebo polygonálnym presbytériom, s pozdĺžnou loďou krytou presahujúcou kupolou a predsieňou (tzv. babincom). Veža vyrastá z konštrukcie predsiene, s ktorou má nad prízemím spoločnú strechu. Pozemok, na ktorom viaceré chrámy ležali, býval ohradený zrubovou alebo murovanou ohradou a jeho organickou súčasťou bol často i miestny cintorín.

Základná konštrukcia všetkých týchto objektov je zrubová. Krytinou stavieb je drevený šindeľ. Najpoužívanejším stavebným materiálom býval červený smrek, ktorý remeselníci opracovávali sekerou (pílou až v 19. storočí). Stavitelia pravidelne spájali drevené hranoly dubovými klinmi. Stavba spočívala na jednoduchej kamennej podmurovke bez maltového spojiva.

Väčšina východoslovenských drevených chrámov pochádza z 18. storočia (najstarší a súčasne najhodnotnejší je kostol v Hervartove pochádzajúci z obdobia okolo roku 1500) a vykazuje konštrukčnú, dispozičnú a umeleckú príbuznosť. Mnohé interiéry boli pôvodne vyzdobené nástennými a stropnými maľbami, opierajúcimi sa o byzantské vzory. Tvorili protiváhu ikonostasu, ktorý bol výtvarným i funkčným jadrom celej stavby. Priestory bývali často dotvárané rezbárskymi prácami.

Súbor východoslovenských drevených chrámov predstavuje jednu z najvýraznejších pamiatkových skupín na Slovensku. Originalitou, krásou a malebnosťou i spätosťou s prostredím, v ktorom vznikli sú prejavom tvorivého génia prostého ľudu, jeho kultúrnej a duchovnej vyspelosti a remeselnej zručnosti domácich majstrov tesárov.

Súbor tvorí 27 sakrálnych objektov, ktoré ako celok boli vyhlásené  národnými kultúrnymi pamiatkami. Súčasne súbor ašpiruje na zápis do fondu svetového kultúrneho dedičstva UNESCO. Štyri z nich tam už boli zapísané ako Drevené chrámy v slovenskej časti Karpatského oblúka. Okrem dvoch – chrámy v Inovciach a Ruskej Bystrej nachádzajúce sa v okrese Sobrance v Košickom kraji – všetky ostatné sú na území Prešovského kraja v okresoch Svidník (desať objektov), Bardejov (7), Snina (5), Prešov, Stará Ľubovňa a Stropkov (po jednom objekte).

 Zoznam drevených chrámov 

 Obec Kostol Cirkev UNESCO ObrázokBodružalChrám svätého Mikulášagréckokatolíckylink=Svetové dedičstvo UNESCO|40px 120pxBrežanyChrám svätého Lukáša Evanjelistugréckokatolícky 120pxDobroslavaChrám svätej Paraskevygréckokatolícky120pxFričkaChrám svätého Michala archanjelagréckokatolícky120pxHervartovKostol svätého Františka z Assisirímskokatolíckylink=Svetové dedičstvo UNESCO|40px120pxHrabová RoztokaChrám svätého Bazila Veľkéhogréckokatolícky120pxHraničnéKostol Nepoškvrneného Počatia Panny Márierímskokatolícky120pxHunkovceChrám Ochrany Presvätej Bohorodičkygréckokatolícky120pxInovceChrám svätého Michala archanjelagréckokatolícky120pxJedlinkaChrám Ochrany Presvätej Bohorodičkygréckokatolícky120pxKalná RoztokaChrám svätého Jána Krstiteľagréckokatolícky120pxKorejovceChrám Ochrany Bohorodičkygréckokatolícky120pxKožanyChrám Stretnutia Pána so Simeonomgréckokatolícky120pxKrajné ČiernoChrám svätého Bazila Veľkéhogréckokatolícky120pxKrivéChrám svätého evanjelistu Lukášagréckokatolícky120pxLadomirováChrám svätého Michala archanjelagréckokatolíckylink=Svetové dedičstvo UNESCO|40px120pxLukov-VenéciaChrám svätého Kozmu a Damiánagréckokatolícky120pxMiroľaChrám Ochrany Presvätej Bohorodičkygréckokatolícky120pxNižný KomárnikCerkov Ochrany Presvätej Bohorodičkygréckokatolícky120pxPotokyChrám svätej Paraskevygréckokatolícky125pxPríkraChrám svätého Michala archanjelagréckokatolícky125pxRuská BystráChrám Prenesenia ostatkov svätého Mikulášagréckokatolíckylink=Svetové dedičstvo UNESCO|40px125pxRuský PotokChrám svätého Michala archanjelapravoslávny125pxŠemetkovceChrám svätého Michala archanjelagréckokatolícky 125pxTopoľaChrám svätého Michala archanjelagréckokatolícky125pxTročanyChrám svätého evanjelistu Lukášagréckokatolícky125pxUličské KrivéChrám svätého Michala archanjelagréckokatolícky125px

 Pozri aj 
 Drevená sakrálna architektúra na Slovensku

 Externé odkazy 
 http://drevenechramy.sk/ – stránka venovaná propagácii drevených chrámov
 Umiestnenie chrámov

 Literatúra 
 Drevené gréckokatolícke chrámy na východnom Slovensku. Bardejov a okolie. Prešov : PETRA n.o., 2007. 152 s. ISBN 978-80-8099-009-1
 Drevené gréckokatolícke chrámy na východnom Slovensku. Svidník a okolie. Prešov : PETRA n.o., 2007. 160 s. ISBN 978-80-8099-010-7
 Drevené gréckokatolícke chrámy na východnom Slovensku. Humenné, okolie a iné. Prešov : PETRA n. o., 2008. 144 s. ISBN 978-80-8099-032-9
 Kosť, Michal – Ivan Marko – Jaroslav Popovec: KARPATSKÁ DREVENÁ CESTA SLOVAKIA. Úvod do karpatoturistiky 21. storočia. Záchrana a obnova NKP – DREVENÉ CHRÁMY POD DUKLOU n. o.. 102 s. ISBN 80-968832-4-0